Предмет: Конкурс за постдокторски боравак 50 младих научника у Народној
Републици Кини

Министарство науке, технолошког развоја и иновација објавило је
11.9.2024. године конкурс за избор 50 кандидата (младих истраживача из
Републике Србије) за боравак у Народној Републици Кини у наредне три
године, на основу Споразума између Владе Републике Србије и Владе
Народне Републике Кине о научној и технолошкој сарадњи, потписаног 7.
априла 2009. године.

Конкурс се односи на учешће у програму TYSP (Talented Уoung Scientist
Program), који финансира Влада НР Кине, са трајањем боравка од 6 до 12
месеци. Детаљи овог програма могу се пронаћи на званичној страници
<https://tysp.cstec.org.cn/en/about.aspx>.

Циљ овог конкурса је подршка и унапређење спровођења основних и
примењених истраживања у приоритетним областима као што су вештачка
интелигенција, биотехнологија, напредне енергетске технологије,
истраживање свемира, машине и производни процеси будућности, и нови
материјали.

Рок за пријаве је продужен до 1.11.2024. године. што омогућава додатну прилику за сарадњу са врхунским научним институцијама у Кини и професионално усавршавање.